CELEX: 32015R1930
Language: bg
Date: 2015-07-28 00:00:00
Title: Делегиран регламент (ЕС) 2015/1930 на Комисията от 28 юли 2015 година за допълване на Регламент (ЕС) № 508/2014 на Европейския парламент и на Съвета за Европейския фонд за морско дело и рибарство по отношение на критериите за определяне на равнището на финансовите корекции и за прилагане на фиксираните финансови корекции и за изменение на Регламент (ЕО) № 665/2008 на Комисията

28.10.2015   
            
            
               BG
            
            
               Официален вестник на Европейския съюз
            
            
               L 282/2
            
         ДЕЛЕГИРАН РЕГЛАМЕНТ (ЕС) 2015/1930 НА КОМИСИЯТА
   от 28 юли 2015 година
   за допълване на Регламент (ЕС) № 508/2014 на Европейския парламент и на Съвета за Европейския фонд за морско дело и рибарство по отношение на критериите за определяне на равнището на финансовите корекции и за прилагане на фиксираните финансови корекции и за изменение на Регламент (ЕО) № 665/2008 на Комисията
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (1), и по-специално член 105, параграф 4 от него,
   като има предвид, че:
   
               (1)
            
            
               Постигането на целите на общата политика в областта на рибарството (ОПОР) не бива да бъде заплашвано от нарушаване на правилата на ОПОР от страна на държавите членки. Съгласно член 41, параграфи 1 и 2 от Регламент (ЕС) № 1380/2013 на Европейския парламент и на Съвета (2) финансовата помощ от Европейския фонд за морско дело и рибарство (ЕФМДР) зависи от спазването на правилата на ОПОР от страна на държавите членки, а нарушаването на правилата може да доведе до прекъсване или спиране на плащанията или до прилагането на финансови корекции на финансовата помощ от Съюза в рамките на ОПОР.
            
         
               (2)
            
            
               В член 22, параграф 7, член 85 и член 144, параграф 1 от Регламент (ЕС) № 1303/2013 на Европейския парламент и на Съвета (3) се определят случаите и условията, при които финансовите корекции могат или трябва да бъдат приложени от Комисията. Освен това, съгласно член 144, параграф 7 от същия регламент в специфичните за фонда правила на ЕФМДР могат да бъдат предвидени специфични основания за финансови корекции, свързани с нарушаването на приложимите правила на ОПОР.
            
         
               (3)
            
            
               С цел да се защитят финансовите интереси на Съюза и неговите данъкоплатци, Комисията може да прилага финансови корекции, като отмени целия принос или част от приноса на Съюза към оперативна програма съгласно член 105 от Регламент (ЕС) № 508/2014 в следните два случая: а) ако държава членка не е коригирала разходи, включени в заверен отчет за разходите и засегнати от случаи, в които бенефициерът не е спазил задълженията си, както е определено в член 10, параграф 2 от Регламент (ЕС) № 508/2014; или б) когато във връзка с разходи, включени в заверен отчет за разходите и засегнати от случаи на сериозно нарушение, което е довело до спиране на плащанията съгласно член 101 от същия регламент, държавата членка не е успяла да докаже, че е предприела необходимите коригиращи действия, осигуряващи спазването и изпълнението на приложимите правила на ОПОР в бъдеще.
            
         
               (4)
            
            
               Когато не е възможно да се определи точно размерът на разходите, свързани с нарушаването на правилата на ОПОР от страна на държавите членки, се прилага фиксирана финансова корекция съгласно член 105, параграф 3 от Регламент (ЕС) № 508/2014.
            
         
               (5)
            
            
               С член 105, параграф 4 от Регламент (ЕС) № 508/2014 Комисията се оправомощава да приема делегирани актове за установяване на критериите за определяне на равнището на финансовите корекции, които да бъдат приложени, и критериите за прилагане на фиксираните финансови корекции. В член 105, параграф 1 от Регламент (ЕС) № 508/2014 се съдържа списъкът на случаите, в които Комисията може да наложи финансови корекции на цялата или на част от оперативната програма. В случаите по буква а) от член 105, параграф 1 количественото изражение на финансовите последици от нарушаването на правилата от страна на бенефициера се основава на споразумението за финансиране между бенефициера и компетентните национални органи, които отговарят за изпълнението на програмата по ЕФМДР. Следователно прилагането на фиксирани ставки за финансовите корекции може да се отнася само за случаите, посочени в член 105, параграф 1, буква б) от Регламент (ЕС) № 508/2014.
            
         
               (6)
            
            
               С цел да се гарантира прозрачността и пропорционалността на фиксираните финансовите корекции, както и правната сигурност и равното третиране на държавите членки, изпълняващи програми по ЕФМДР, е необходимо да се установят критериите за определяне на равнището на финансовите корекции, които да бъдат приложени от Комисията, и критериите за прилагане на фиксираните финансови корекции.
            
         
               (7)
            
            
               Размерът на финансовите корекции, за които е взето решение от Комисията, когато държавите членки нарушават правилата на ОПОР, трябва да е пропорционален на естеството, тежестта, продължителността и повторяемостта на сериозното нарушение на правилата на ОПОР.
            
         
               (8)
            
            
               Уместно е Комисията да определи равнищата на фиксираните финансови корекции въз основа на ставките на финансовите корекции, които вече съществуват за определени видове нарушения в рамките на европейските структурни и инвестиционни фондове. Целесъобразно е също така да се осигури достатъчно постепенен механизъм, така че принципът на пропорционалност да може да се прилага адекватно.
            
         
               (9)
            
            
               В областта на събирането, управлението и използването на данни разпоредбите относно фиксираните финансови корекции, определени в настоящия регламент, следва да заменят онези, определени в член 6 от Регламент (ЕО) № 665/2008 на Комисията (4). В резултат посоченият член следва да се заличи.
            
         
               (10)
            
            
               Настоящият регламент следва да не засяга продължаването или промяната на помощ, одобрена от Комисията въз основа на Регламент (ЕО) № 861/2006 на Съвета (5).
            
         
               (11)
            
            
               В член 8 от Регламент (ЕО) № 199/2008 на Съвета (6) се предвижда, че намаляването на финансовата помощ от Съюза следва да бъде в размер на максимум 25 % от общата годишна стойност на националната програма. Следователно в областта на събирането, управлението и използването на данни максималната фиксирана ставка на финансовите корекции, определена в настоящия регламент, следва да се прилага само след отмяната на член 8 от посочения регламент.
            
         
               (12)
            
            
               Като се има предвид колко е важно да се гарантира, че е налице хармонизирано и еднакво третиране на държавите членки в целия Съюз от началото на програмния период, настоящият регламент следва да влезе в сила в деня след деня на публикуването му в Официален вестник на Европейския съюз,
            
         ПРИЕ НАСТОЯЩИЯ РЕГЛАМЕНТ:
   Член 1
   Предмет
   В настоящия регламент се установяват критериите за определяне на равнището на финансовите корекции и критериите за прилагане на фиксирани ставки, както е посочено в член 105 от Регламент (ЕС) № 508/2014.
   Член 2
   Критерии за определяне на равнището на финансовите корекции
   Равнището на финансовите корекции в случаи на нарушаване на правилата на ОПОР, посочени в член 105, параграф 1 от Регламент (ЕС) № 508/2014, се определя в съответствие със следните критерии:
   
               а)
            
            
               размер на евентуалните вреди за морските биологични ресурси, произтичащи от нарушаването на правилата на ОПОР;
            
         
               б)
            
            
               честота на нарушаването на правилата на ОПОР;
            
         
               в)
            
            
               продължителност на нарушаването на правилата на ОПОР;
            
         
               г)
            
            
               коригиращи действия, предприети от държавата членка.
            
         Член 3
   Критерии за прилагане на фиксирани ставки
   1.   Фиксираните ставки на финансовите корекции, посочени в член 105, параграф 3 от Регламент (ЕС) № 508/2014, се определят на 2 %, 5 %, 10 %, 25 %, 50 % или 100 % от приноса на Съюза, отпуснат за съответните приоритети на Съюза или за съответната част от тези приоритети, в рамките на оперативна програма на държавата членка.
   2.   Диапазонът, в който се прилагат фиксирани ставки за отделни случаи на нарушаване на правилата на ОПОР, е определен в приложението.
   3.   Когато във връзка с един и същ приоритет на Съюза няколко случая на нарушаване на правилата на ОПОР са идентифицирани от Комисията в един и същ акт за изпълнение съгласно член 102 от Регламент (ЕС) № 508/2014, фиксираните ставки не се сумират, а финансовата корекция се определя в рамките на най-високия диапазон, приложим за тези случаи.
   4.   След като Комисията е приложила финансова корекция за определен случай на нарушаване на правилата на ОПОР и съответната държава членка не предприема подходящи коригиращи действия, фиксираната ставка може да бъде увеличена до следващото по-високо равнище в диапазона, приложим за този случай на нарушаване на правилата на ОПОР.
   5.   В допълнение към случаите, за които е изрично определена в приложението, фиксираната ставка в размер на 100 % от приноса на Съюза, отпуснат за съответните приоритети на Съюза или за съответната част от тези приоритети, в рамките на оперативната програма на държавата членка, може да бъде приложена, ако:
   
               а)
            
            
               нарушаването на правилата на ОПОР е толкова съществено, често или широкоразпространено, че води до пълен провал на съответната система и излага на риск законосъобразността на действията на държавата членка или редовността на финансирането на общата политика в областта на рибарството; или
            
         
               б)
            
            
               има доказателства за умишлена небрежност от страна на държава членка, що се отнася до коригирането на нарушаването на правилата на ОПОР.
            
         Член 4
   Преходни разпоредби
   Настоящият регламент не засяга продължаването или изменението, включително пълната или частична отмяна на помощ, одобрена от Комисията в съответствие с Регламент (ЕО) № 861/2006.
   Член 5
   Изменения на Регламент (ЕО) № 665/2008
   Член 6 от Регламент (ЕО) № 665/2008 се заличава.
   Член 6
   Влизане в сила
   Настоящият регламент влиза в сила в деня след деня на публикуването му в Официален вестник на Европейския съюз.
   За случаите на нарушаване на правилата в областта на събирането, управлението и използването на данни, включени в категория 4 от приложението, обаче, член 3, параграф 5 от настоящия регламент се прилага от датата на отмяна на член 8 от Регламент (ЕО) № 199/2008.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 юли 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (ОВ L 149, 20.5.2014 г., стр. 1).
   
      (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
   
      (3)  Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ L 347, 20.12.2013 г., стр. 320).
   
      (4)  Регламент (ЕО) № 665/2008 на Комисията от 14 юли 2008 г. за определяне на подробни правила за прилагане на Регламент (ЕО) № 199/2008 на Съвета за установяване на общностна рамка за събиране, управление и използване на данни в сектор Рибарство и за подкрепа на научните консултации във връзка с Общата политика в областта на рибарството (ОВ L 186, 15.7.2008 г., стр. 3).
   
      (5)  Регламент (ЕО) № 861/2006 на Съвета от 22 май 2006 г. за установяване на финансови мерки на Общността за прилагането на Общата политика по рибарство и в областта на морското право (ОВ L 160, 14.6.2006 г., стр. 1).
   
      (6)  Регламент (ЕО) № 199/2008 на Съвета от 25 февруари 2008 г. за установяване на общностна рамка за събиране, управление и използване на данни в сектор Рибарство и за подкрепа на научните консултации във връзка с Общата политика в областта на рибарството (ОВ L 60, 5.3.2008 г., стр. 1).
   
      ПРИЛОЖЕНИЕ
      
                  Случаи на нарушение (1)
                  
               
               
                  Диапазон на фиксираните ставки
               
            
                  
                     Категория 1: Липса на принос за постигането на целите на общата политика в областта на рибарството, определени в член 2, параграф 2 от Регламент (ЕС) № 1380/2013, които са от съществено значение за опазването на морските биологични ресурси
                  
               
            
                  1.1.
               
               
                  Неосигуряване на спазването на възможностите за риболов, предоставени на държавата членка в съответствие с членове 16 и 17 от Регламент (ЕС) № 1380/2013.
               
               
                  25—100 %
               
            
                  1.2.
               
               
                  Неизпълнение на изискванията, определени в различните видове мерки за опазване, изброени в член 7 от Регламент (ЕС) № 1380/2013.
               
               
                  10—100 %
               
            
                  
                     Категория 2: Неизпълнение на международните задължения за опазване
                  
               
            
                  2.1.
               
               
                  Неизпълнение на задълженията, произтичащи от член 28 от Регламент (ЕС) № 1380/2013.
               
               
                  10—100 %
               
            
                  
                     Категория 3: Неизпълнение на задължението за гарантиране на баланс между риболовния капацитет на флота и природните ресурси
                  
               
            
                  3.1.
               
               
                  Неподаване на доклад относно баланса между риболовния капацитет на флота и възможностите за риболов, който изпълнява всички изисквания на член 22, параграф 2 от Регламент (ЕС) № 1380/2013.
               
               
                  2—25 %
               
            
                  3.2.
               
               
                  Неприлагане на плана за действие съгласно член 22, параграф 4 от Регламент (ЕС) № 1380/2013, ако такъв план е включен в ежегодния доклад.
               
               
                  5—25 %
               
            
                  3.3.
               
               
                  Неизпълнение на задължението за гарантиране, че при изтегляне на риболовния капацитет с подпомагане от публичните финанси съответните лицензии и разрешения за риболов са оттеглени предварително и капацитетът не се заменя, както е посочено в член 22, параграфи 5 и 6 от Регламент (ЕС) № 1380/2013.
               
               
                  10—50 %
               
            
                  3.4.
               
               
                  Неизпълнение на задължението за гарантиране, че в нито един момент риболовният капацитет не надвишава пределните граници, посочени в член 22, параграф 7 и приложение II към Регламент (ЕС) № 1380/2013.
               
               
                  10—50 %
               
            
                  3.5.
               
               
                  Неприлагане на системата за вписване/отписване в съответствие с изискванията на член 23 от Регламент (ЕС) № 1380/2013.
               
               
                  10—25 %
               
            
                  3.6.
               
               
                  Неподдържане на регистъра на риболовния флот в съответствие с член 24 от Регламент (ЕС) № 1380/2013 и Регламент (ЕО) № 26/2004 на Комисията (2).
               
               
                  10—50 %
               
            
                  
                     Категория 4: Неприлагане на общностната рамка за събиране, управление и ползване на данни в съответствие с член 25 от Регламент (ЕС) № 1380/2013, която е уточнена в Регламент (ЕО) № 199/2008, водещо до липса на информация относно природните ресурси
                  
               
            
                  4.1.
               
               
                  Липсата на събиране и управление на биологични, екологични, технически и социално-икономически данни, необходими за управлението на рибарството, както е определено в членове 4, 13 и 17 от Регламент (ЕО) № 199/2008.
               
               
                  2—25 %
               
            
                  4.2.
               
               
                  Неподаване на годишен доклад относно изпълнението на националните програми за събиране на данни и липса на неговото публично оповестяване, както е посочено в член 7 от Регламент (ЕО) № 199/2008.
               
               
                  2—10 %
               
            
                  4.3.
               
               
                  Неосигуряване на национално координиране на събирането и управлението на научните данни, свързани с управлението на рибарството, както е определено в член 4 от Регламент (ЕО) № 199/2008.
               
               
                  2—5 %
               
            
                  4.4.
               
               
                  Липса на координиране на дейностите по събиране на данни с другите държави членки в същия регион, както е посочено в член 5 от Регламент (ЕО) № 199/2008.
               
               
                  2—25 %
               
            
                  4.5.
               
               
                  Липса на своевременно предоставяне на данни на крайните потребители в съответствие с членове 18—20 от Регламент (ЕО) № 199/2008.
               
               
                  2—25 %
               
            
                  
                     Категория 5: Неизползване на ефективна система за контрол и правоприлагане
                  
               
            
                  5.1.
               
               
                  Нарушение на общите принципи на контрола и правоприлагането в съответствие с дял II от Регламент (ЕО) № 1224/2009 на Съвета (3).
               
               
                  10—50 %
               
            
                  5.2.
               
               
                  Неосигуряване на спазването на общите условия за достъп до водите и ресурсите в съответствие с дял III от Регламент (ЕО) № 1224/2009.
               
               
                  10—50 %
               
            
                  5.3.
               
               
                  Липса на контрол върху търговията, за да се гарантира ефективно проследяване на продуктите от риболов и аквакултури в съответствие с дял V от Регламент (ЕО) № 1224/2009.
               
               
                  10—50 %
               
            
                  5.4.
               
               
                  Липса на ефективен надзор и инспекции, както и липса на гаранции за извършването на систематични и подходящи правоприлагащи действия при нарушения на правилата на ОПОР в съответствие с дялове VI, VII и VIII от Регламент (ЕО) № 1224/2009.
               
               
                  10—50 %
               
            
                  5.5.
               
               
                  Неспазване на задължението за изготвяне и прилагане на национални програми за контролна дейност в съответствие с член 46 от Регламент (ЕО) № 1224/2009 и, когато е уместно, за изпълнение на специални програми за контрол и инспекции, установени от Комисията в съответствие с дял IX от същия регламент.
               
               
                  10—50 %
               
            
                  5.6.
               
               
                  Липса на сътрудничество с Комисията с цел да се улесни изпълнението на задачите на нейните длъжностни лица по време на мисиите за проверка, независимите инспекции и одитите в съответствие с дял X от Регламент (ЕО) № 1224/2009.
               
               
                  2—50 %
               
            
                  5.7.
               
               
                  Неприлагане на мерките, за които е взето решение от Комисията с оглед на спазването от страна на държавите членки на целите на ОПОР, като например планове за действие и други мерки в съответствие с дял XI от Регламент (ЕО) № 1224/2009.
               
               
                  10—50 %
               
            
                  5.8.
               
               
                  Неспазване на изискванията по отношение на анализа, валидирането, достъпа и обмена на данни и информация в съответствие с дял XII от Регламент (ЕО) № 1224/2009.
               
               
                  2—25 %
               
            
                  5.9.
               
               
                  Неосигуряване на контрол върху прилагането на ефективна схема за сертифициране на улова, предвидена също в глава III от Регламент (ЕО) № 1005/2008 на Съвета (4).
               
               
                  10—50 %
               
            
                  5.10.
               
               
                  Бездействие по отношение на предполагаеми или обявени за незаконни, недекларирани и нерегулирани (ННН) риболовни дейности по силата на член 26, параграф 3, член 39 и член 40 от Регламент (ЕО) № 1005/2008.
               
               
                  5—50 %
               
            
                  
                     Категория 6: Липса на създадена и функционираща система на ефективни, пропорционални и възпиращи санкции
                  
               
            
                  6.1.
               
               
                  В случай на нарушение — неуведомяване на държавата членка на знамето, държавата членка, чийто гражданин е нарушителят, както и всяка друга държава членка, имаща интерес да следи мерките, предприети за осигуряване на спазване в съответствие с член 89, параграф 4 от Регламент (ЕО) № 1224/2009.
               
               
                  2—10 %
               
            
                  6.2.
               
               
                  Липса на незабавни мерки в съответствие с член 91 от Регламент (ЕО) № 1224/2009, които да предотвратят продължаването на извършването на тежки нарушения от страна на капитаните на риболовни кораби или на други физически и юридически лица, заловени при извършване на тежко нарушение.
               
               
                  10—50 %
               
            
                  6.3.
               
               
                  Липса на установени критерии за определяне на сериозността на нарушението на правилата на ОПОР съгласно член 42 от Регламент (ЕО) № 1005/2008.
               
               
                  10—50 %
               
            
                  6.4.
               
               
                  Неизпълнение на задължението за гарантиране, че систематично се прилагат ефективни санкции спрямо нарушенията на правилата на ОПОР и че размерът на тези санкции е достатъчно строг и пропорционален на тежестта на нарушенията, така че да се осигури възпиращ ефект и, като минимум, нарушителите действително да се лишат от икономическите облаги, извлечени от нарушенията им, в съответствие с дял VIII от Регламент (ЕО) № 1224/2009.
               
               
                  10—50 %
               
            
                  6.5.
               
               
                  Неприлагане на точковата система за тежки нарушения на притежатели на риболовни лицензии и капитани в съответствие с член 92 от Регламент (ЕО) № 1224/2009.
               
               
                  10—50 %
               
            
                  6.6.
               
               
                  Липса на създаден и подходящо управляван национален регистър на нарушенията в съответствие с член 93 от Регламент (ЕО) № 1224/2009.
               
               
                  10—50 %
               
            
         (1)  Както са определени съгласно член 102 от Регламент (ЕС) № 508/2014 на Европейския парламент и на Съвета от 15 май 2014 г. за Европейския фонд за морско дело и рибарство и за отмяна на регламенти (ЕО) № 2328/2003, (ЕО) № 861/2006, (ЕО) № 1198/2006 и (ЕО) № 791/2007 на Съвета и Регламент (ЕС) № 1255/2011 на Европейския парламент и на Съвета (ОВ L 149, 20.5.2014 г., стр. 1).
      
         (2)  Регламент (ЕО) № 26/2004 на Комисията от 30 декември 2003 г. относно регистъра на риболовния флот на Общността (ОВ L 5, 9.1.2004 г., стр. 25).
      
         (3)  Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (ОВ L 343, 22.12.2009 г., стр. 1).
      
         (4)  Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (ОВ L 286, 29.10.2008 г., стр. 1).